Mmomome(Gyama)

Mmomome yɛ nneyɔeu bi a Akanfoɔ yɛ de kanyan wɔn ho wɔ wɔn dwumadie ahodoɔ mu. Sɛ ebia,ɔko mu, agorɔ mu ne ade. Ne yɛ mu no, wɔka no sɛ wɔretwe mmomome

 Wɔn a Wɔtwe Mmomome 
Tete no, sɛ ɔko ba na mmarima a wɔwɔ kuro bi so no nyinaa kɔ akono a, mmaa a woagya wɔn 
akyiri no twe mmomome de srɛ Onyankopɔn ne abosom sɛ wɔmma wɔn kununom ne wɔn 
nnuanom mmarima mfa nkonimdie mmra fie.

 Sɛdeɛ Wɔtwe Mmomome 
Ɛne sɛ, mmaa no nyinaa sɔre anɔpatutuutu kɔ
nsommɛ so koyi mmusuo toto nnwom fi tia kɔ tia. Wokurakura mmodua a wode ɛdowa na ayɛ
na wohim kɔ tia ba tia.
Wofi hɔ a wɔn nyinaa bɛdware bobɔ hyire na woakɔhyiam wɔ abɔnten so. Ɛhɔ na wɔhyɛ nnwom no ase twe mmomome no fi tia kɔ tia.

Awia nso wɔkɔfurafura ntama fitaa san bɛtoa so tu abɔnten sɛnea wɔadi nkonim no. Eduru 
anadwo a na wɔaka mmarima no a aka fi no nyinaa agu adan mu. Afei wɔbɔ wɔn ho adagya a 
nhwenneɛ na egugu wɔn asene mu. Afei na wɔafa wɔn atam akurakura atu mmɔnten so. Wɔreto nnwom no nyinaa na wɔrenyam.

 Nhwɛsoɔ 
Awurade Nyame ee, sɔre 

Ɔsaagyefo nna oo! 

Ade akye oo, nna oo! 

Ɔsaagyefo nna oo! 

Ade akye oo! 

Kɔhwɛ wo mma

Sama Bɔfo, sore oo! 

Ɔsaagyefo nna oo! 

Ade akye oo! 

Kohwe wo mma

 Baabi a Mmoa Firi